Mas Khan

Mas Hidzhir Khan bin Mas Fadzillah Khan (lahir 10 April 1994) ialah seorang pelakon lelaki Malaysia. Beliau terkenal menerusi watak Detektif Kamal dalam drama kepolisan Gerak Khas (2014–18).

Kerjaya lakonan
Selepas tamat Sijil Pelajaran Malaysia (SPM), Mas Khan mengeluarkan modal untuk menghantar profil beliau di 20 syarikat penerbitan. Bakatnya telah dikesan oleh Skop Productions milik Yusof Haslam, lalu menawarkan beliau peluang untuk mencipta nama sebagai pelakon.

Selepas menjadi pelakon undangan Roda-Roda Kuala Lumpur musim terakhir pada 2013, beliau menjadi salah seorang pelakon utama siri drama kepolisan Gerak Khas dengan memegang watak sebagai Detektif Kamal. Beliau meninggalkan siri itu pada 2018 selepas empat tahun.

Kerjaya filem beliau hadir pada 2015 menerusi filem Biasan arahan Sandosh Kesavan. Bekerja di bawah arahan Syafiq Yusof, Mas Khan memegang watak Rudy dalam filem Abang Long Fadil 2 (2017) lakonan Zizan Razak, Wak Doyok, Syamsul Yusof, Achey Bocey dan Tania Hudson.

Beliau seterusnya muncul dalam filem muzikal arahan Syed Khairul Fariz, Busker (2018), lakonan bersama Hafeez Mikail dan Daiyan Trisha, di mana beliau memegang watak sebagai Daniel. Mas Khan kembali meneruskan kerjasamanya dengan Syafiq menerusi filem seram psikologi Misteri Dilaila di mana dalam filem itu, beliau memegang watak sebagai Farid, adik kepada Dilaila lakonan Elizabeth Tan.

Filemografi

Filem

Drama

Telefilem

Rujukan

Pautan luar 
 
 
 
 

Kelahiran 1994
Pelakon lelaki Malaysia
Orang hidup
Orang dari Melaka
Pelakon lelaki Malaysia abad ke-21
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia